**REFERAT AF BESTYRELSESMØDE I DSSAK 24/5 2018**

**STED: Hotel Sixtus Middelfart.**

**Til stede: Steen, Torsten, Theis, Anne Kathrine, Jeppe, Inge.**

1. Godkendelse af dagsorden og referat af sidste møde. Godkendt.
2. Afrunding af årsmødet i Køge. Som udgangspunkt et godt program og godt afviklet. Økonomien er ikke på plads endnu, men ser fornuftig ud. Der er fortsat stemning for et traditionelt møde, og **INGE** kontakter Horsens om mødet i 2020 (fremsender vores skabelon for årsmøde mm, er obs. på at der skal være plads til fysioterapeuter og udstilling, overveje om mødet skal holdes uden for hospitals regi). Faciliteterne for udstillerne var trange i Køge, men vi har ikke hørt negativt om dette. I forhold til programmet for 2020 skal vi være skarpere på at få en udenlandsk foredragsholder, og måske også forsøge at bruge fysioterapeuterne mere aktivt, evt. hands-on demonstrationer. Emnet for 2020 bliver skulder og albue ustabilitet. Vi vil invitere Lennard Funk, men først sidst på året. Datoerne er 23-24 april 2020.

Vi fik ikke valgt et national best paper til præsentation på SESEC i forbindelse med årsmødet. Bestyrelsen har efterfølgende valgt narastudiet( abstract nr. 6 v Sahar Moeini)

1. Nyt siden sidst. Der har ikke været henvendelser til selskabet. Under dette punkt drøftede vi den kommende DOS kongres. Vi holder som tidligere møde onsdag eftermiddag, emnet bliver olecranonfraktur. Vi har mulighed for at få tilskud fra LVS til en udenlands foredragsholder, **Steen** spørger Andrew Duckworth fra Edinburgh. **Jeppe** spørger stig Brorson om han har kontakt til evt. foredragsholder, eller selv har et oplæg. **Anne-Kathrine** kontakter Michael Brix og Ilja Ban om samarbejde med DOT, - evt. kontakt til Adam Watts.
2. Nyt om uddannelse. Rodolfo Santos har nu været i Århus og Herlev og har planlagt ophold på Bispebjerg. Han mangler således et udenlandsk ophold. **Anne-Kathrine** kontakter Etzner, eller Adolfsson om mulighed for et ophold. **Steen** spørger Rodolfo hvad han selv ønsker.

Der har ikke været yderligere ansøgere til vores fellowship, og vi skal gøre os mere synlige i JODA. **Jeppe** vil sende et oplæg til JODA(rundt til bestyrelsen først!) med oplysning om ansøgningsfrist 1/9 – således at det evt. kan uddeles på DOS kongressen. I forhold til JODA spørger **Jeppe** bestyrelsen om der er interesse for et input til deres årsmøde om fx undersøgelsesteknik.

1. Alloplastikregistret. Årsrapporten for 2018 forventes klar til præsentation på DOS kongressen. Som noget nyt skal der nu være patientinvolvering(repræsentant) i styregruppen – spændende om der kan findes en god repræsentant.
2. Økonomi. Uændret god. Endnu ingen regning fra Comwell Køge.
3. Korte kliniske retningslinjer. Der er 2 arbejdsgrupper i gang. Anne-Kathrine er med i begge. Den ene omhandler behandling af akut ruptur af den lang bicepssene proksimalt – det er ingen god evidens – men 2 metaanalyser at bygge på. Den anden omhandler behandling af olekranonfraktur. Planen er at retningslinjerne skal til høring i bestyrelsen – derefter blandt medlemmerne – derefter til DOS bestyrelsen og være klar til DOS kongressen.
4. SECEC. Anne-Kathrine fortalte at der ikke er nyt om evt. open Access på JSES, - at der skal vælges ny formand på kongressen i september, at Jeppe er kontakt til ”Young forum”, at det skulle blive nemmere at blive medlem.

Programmet for albuemødet i København i 2019 er godkendt af SECEC bestyrelsen, men Bo, som er præsident for mødet, arbejder på at få SECEC til at stå for hotelfaciliteter. Kadaverkurset er planlagt til at ligge efter albuemødet – efter aftale med Panum.

1. Evt. Spørgsmål til målbeskrivelsen, om der skal indføres krav om kendskab til ultralyd.(fx basis kursus i muskuloskeletal Ul) enighed om at det nok er svært at kræve da alle afdelinger ikke bruger det.

Tilføjelse af nyt punkt på dagsordenen til bestyrelsesmøder: nye medlemmer.

Til næste bestyrelsesmøde skal ses på KKR for distale humerusfrakturer (opdatering)

Næste møder: 29/8 Skype møde

24/10 i forbindelse med DOS

21/11 Skype møde

17/12 i forbindelse med Panumkurset.